Publication: Magyar Közlöny
Issue: MK-1999-4 (Year: 1999, Number: 4)
Era: 1990-2004
Section: 37. számú melléklet a 8/1999. (I. 20.) FVM rendelethez
Paragraph Index: 1825

c) Erdőtelepítéshez és fásításhoz szükséges szaporítóanyag beszerzési költsége legfeljebb a befejezett erdőtelepítési és fásítási normatív támogatás huszonöt százalékos mértékéig támogatható. Ez esetben az a), b) pont szerinti normatív támogatás nem számolható el. 1999/4. szám 1.3. A normatív támogatások alkalmazásánál a következő fafajcsoportosítás alkalmazandó: Tölgy és bükk esetén: kocsányos, kocsánytalan tölgy, szelídgesztenye és bükk. Akác esetén: akác, lepényfa (gledícsia). Egyéb kemény lombos fafaj esetén: vörös tölgy, cser, hegyi juhar, korai juhar, szilek, magas kőris, fekete dió, gyertyán, ostorfa, ezüstfa és a lágy lombos fafajok közül a hársak. Nemes nyár esetén: nemesített nyár- és fűzfajták. Lágy lombos fafaj esetén: valamennyi hazai nyár- és fűzféle, valamint a mézgás éger és a nyír. Fenyő esetén: valamennyi fenyő fafajú erdőtelepítés.

Source: https://magyarkozlony.hu/hivatalos-lapok/824324b3cb970242d950218f54070cafe1db4a9a/dokumentumok/83d10710c4568f9b8f6b14a1c1588c8e759a0d44/letoltes